Nafarroako Parlamentuko Mahaiak, 2020ko azaroaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ángel Ansa Echegaray jaunak aurkezturiko galdera, Nafarroan 5G teknologia eta banda zabala ezartzearen gaineko informazio-kanpaina abian jartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Unibertsitateko, Berrikuntzako eta Eraldaketa Digitaleko Batzordean izapidetzea.

Iruñean, 2020ko azaroaren 23an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Ángel Ansa Echegaray jaunak, Legebiltzarreko Erregelamenduan ezarritakoaren babesean, honako galdera hau aurkezten du, Unibertsitateko, Berrikuntzako eta Eraldaketa Digitaleko kontseilariak Unibertsitateko, Berrikuntzako eta Eraldaketa Digitaleko Batzordean ahoz erantzun dezan:

Nafarroako Parlamentuak, 2019ko urriaren 3an egindako Osoko Bilkuran, aho batez onetsi zuen Navarra Sumak aurkeztutako honako mozio hau:

“Nafarroako Parlamentuak Nafarroako Gobernua premiatzen du:

1. Informazio kanpaina bat egin dezan Nafarroan 5G teknologia eta banda zabala ezartzeari dagokionez, orokorrean Nafarroako gizarte osoari zuzenduta, bereziki enpresaren sektoreari.

2. Ukitutakoek izan litzaketen auziak artatzeko kanalak gaitu daitezen.

3. Egokitzapen horren jarraipena egin dadin”.

Aipatu kanpaina ez zen 2019an egin eta ez da 2020an eginen.

Noiz jarriko da abian kanpaina hori?

Iruñean, 2020ko azaroaren 16an

Foru parlamentaria: Ángel Ansa Echegaray